OSNOVNA ŠKOLA

KAŠTANJER PULA

Rimske centurijacije 29

52100 Pula

KLASA: 602-01/21-01/01

URBROJ:2168/01-55-54-01-21-1

Pula, 11. siječnja 2021. godine

Na temelju članka 125. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 94/13, 136/14 - RUSRH, 152/14, 7/17, 68/18, **98/19 i 64/20**) članku 7. stavku 2. Zakona o radu (Narodne novine broj 93/14, 127/17, 98/19) te članka 3. Odluke o načinu izvođenja nastave u osnovnim i srednjim školama kao i na visokim učilištima te obavljanju rada u ustanovama predškolskog odgoja i obrazovanja u uvjetima epidemije COVID-19 ( NN 99/20) Preporuke osnivača Grada Pule, te uz suglasnost nadležnih lokalnih Stožera civilne zaštite, ravnateljica OŠ Kaštanjer Pula donosi

**ODLUKU**

I.

Nastava za učenike V. – VIII. razreda Osnovne škole Kaštanjer Pula organizira se i izvodi kao nastava na daljinu (Model C) od 18.1. do 31.1.2021. godine.

II.

Pri izvođenju nastave na daljinu i pri radu zaposlenika koji poslove obavljaju od kuće prema odluci ravnateljice obvezno je pridržavati se Modela i preporuka za rad u uvjetima povezanima s COVID-19 za pedagošku godinu 2020./2021., Preporuka o organizaciji radnog dana učenika tijekom održavanja nastave na daljinu i Uputa za vrednovanje i ocjenjivanje tijekom nastave na daljinu donesenih od strane Ministarstva znanosti i obrazovanja.

Obveze učitelja su:

* osigurati kontakte i način komunikacije (virtualna učionica, telefon, e-mail), svaki dan biti dostupan barem određeno vrijeme u virtualnoj školskoj zbornici,
* obvezno održavanje nastave na daljinu odvija se u običajnom opsegu radnog vremena,
* obvezna priprema sadržaja, održavanje komunikacije s učenicima, roditeljima Školom i Ministarstvom znanosti i obrazovanja te davanje povratne informacije učenicima i roditeljima,
* obveze koje proizlaze iz sklopljenog ugovora o radu između zaposlenika i Škole te Odluke o tjednom zaduženju nastavnika i stručnih suradnika Škole za šk. god. 2020./2021. kao i sudjelovanje i izvršenje drugih aktivnosti prema uputi ravnatelja i MZO-a.

Pri provedbi nastave na daljinu, učitelji i ostali djelatnici koji poslove obavljaju u školskoj ustanovi prema odluci ravnateljice, obvezni su pridržavati se Uputa Hrvatskog zavoda za javno zdravstvo za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove, te Preporuka o organizaciji radnog dana učenika tijekom održavanja nastave na daljinu i Uputa za vrednovanje i ocjenjivanje tijekom nastave na daljinu donesenih od strane Ministarstva znanosti i obrazovanja.

III.

Nastava za učenike razredne nastave I. – IV. razreda Osnovne škole Kaštanjer Pula, provodit će se kao oblik nastave koju učenici pohađaju u školi.

IV.

Ova Odluka se primjenjuje od 18.1.2021. godine te će se dostaviti na znanje osnivaču, Školskom odboru, djelatnicima Škole, roditeljima te će biti i javno objavljena na mrežnim stranicama Škole.

Ravnateljica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nada Crnković, prof. pedag.